Minder og musik fra fire årtiers computerspil blev vakt til live i et fyldt DR Koncerthuset, da DR SymfoniOrkestret fredag aften opførte deres første koncert med spilmusik.

På programmet var blandt andet musikken fra The Last Guardian, Journey, The Last of Us - og Hitman 2, som danske Jesper Kyd står bag musikken til.

Læs også : Her er den hemmelige ingrediens i computerspil - som millioner kan nynne med på

Her på siden kan du se hele fem af numrene fra koncerten. Se 'Hitman 2'-temaet øverst og de andre fire længere nede i artiklen

Hitman 2 – Main Theme af Jesper Kyd

Hitman er udviklet af danske IO Interactive og er et ”stealth” spil, hvor man spiller som en lejemorder.

Det seneste Hitman-spil udkom i 2016. Musikken i spillene er en blanding af et elektronisk og et symfonisk lydbillede.